pythainlp/thai-financial-dataset huggingface dataset:
สำหรับปี พ.ศ. 2550 บริษัทมีโครงการใหม่ คือ โครงการผลิตใบมีดที่ใช้ในอุตสาหกรรมไม้
โดยได้รับความร่วมมือทางด้านการถ่ายโอนเทคโนโลยีการผลิตจาก บริษัท โตโยไนฟ์ จำกัด
ประเทศญี่ปุ่น สำหรับผลิตภัณฑ์ที่บริษัทสามารถผลิตได้แบ่งออกเป็น 2 ประเภท คือ. ใบมีดสับไม้
(Chipper Knife) และ ใบมีดย่อยไม้ (Flaker Knife)

โครงการผลิตใบมีดที่ใช้ในอุตสาหกรรมไม้นี้ บริษัทลงทุนเพื่อเพิ่มศักยภาพในการแข่งขัน
เนื่องจากระยะหลัง ราคาสินค้าประเภทนี้ที่นำเข้าจากประเทศญี่ปุ่น
มีราคาเพิ่มสูงขึ้นตามต้นทุนการผลิต และอัตราแลกเปลี่ยนที่เพิ่มสูงขึ้น
ทำให้ความสามารถในการแข่งขันด้านราคาและระดับอัตรากำไรขั้นต้นลดลง
ทั้งนี้บริษัทเล็งเห็นว่าการลงทุนในครั้งนี้ นอกจากจะเป็นการเพิ่มศักยภาพในการแข่งขันแล้ว
ยังช่วยทำให้สามารถสนองความต้องการการใช้งานของลูกค้าได้รวดเร็วและแม่นยำยิ่งขึ้น

กลุ่มลูกค้าหลักได้แก่ โรงงานไม้ปาร์ติเกิ้ล โรงงานเอ็มดีเอฟ โรงงานเยื่อกระดาษ เป็นต้น ทั้งนี้
บริษัทเล็งเห็นว่าโครงการนี้ นอกจากจะเป็นการเพิ่มศักยภาพในการแข่งขันแล้ว
ยังช่วยขยายโอกาสทางการตลาดและเพิ่มฐานลูกค้าของบริษัทอีกด้วย อนึ่ง
การลงทุนในโครงการนี้มีมูลค่าการลงทุนทั้งสิ้นประมาณ 40 ล้านบาท
โดยจะเริ่มการผลิตสินค้าเชิงพาณิชย์ต้นปี 2551

ในปี พ.ศ. 2551 นี้ บริษัทมีโครงการขยายกำลังการผลิตของโรงงานชุบเหล็กแข็ง
โดยเพิ่มเตาชุบระบบสุญญากาศจากประเทศฝรั่งเศส เพื่อรองรับการให้บริการชุบเหล็กแข็ง
ให้เพียงพอกับความต้องการของลูกค้า
รายละเอียดเกี่ยวกับการดำรงตำแหน่งของกรรมการ ผู้บริหารและผู้มีอำนาจควบคุมของ บริษัท
สหมิตรเครื่องกล จำกัด (มหาชน) ณ 31 ธันวาคม 2550

  หมายเหตุ 1 : สัญญลักษณ ตัวย่อ ตำแหน่ง

X = ประธานกรรมการ, D = กรรมการ, EM = กรรมการบริหาร, AM = กรรมการตรวจสอบ
, * = กรรมการตัวแทนเจ้าหนี้

หมายเหตุ 2 : ชื่อบริษัท

+-----------------+-----------------+----------------+----------------+
| 1.  บจก.        | 6.  บจก.        | 11. บจก. ตาต้า  | 16. บจก.       |
|                 |     โร          |                |     ท          |
|  เค.เอสโมลด์พาร์ท | งงานน้ำตาลท่ามะกา | 12. บจก.       | .ไทยเยนเนอร์ราล |
|                 |                 |                |     (1975)     |
| 2.  บจก.        | 7.  บจก.        |   เหรียญทองวิทยา |                |
|     สหมิตรโฮลดิ้ง  |     โรงงาน      |                | 17. บจก. เอก ดี |
|                 | น้ำตาลนิวกว้างสุ้นหลี | 13. บจก.       |     เท็กซ์ไทส์    |
| 3.  บมจ. ไทย    |                 |     ฮั่วกี่เปเปอร์  |                |
|     แคปปิตอล     | 8.  บจก.        |                | 18. บจก.       |
|     คอร์ปอเรชั่น   |                 | 14. บจก.       |     มห         |
|                 |  ขอนแก่นแอลกอฮอล์ |     บางก       | าชัยคราฟท์เปเปอร์ |
| 4.  บมจ.        |                 | อกอินดัสเทรียลแก๊ส |                |
|     น้ำตาลขอนแก่น | 9.  บจก.        |                | 19. บจก.       |
|                 |                 | 15. บมจ.       |     สหการวิศวกร |
| 5.  บจก.        |   ร่วมเจริญเปเปอร์ |     เมโทรโพลิส  |                |
|     โร          |                 |     สิลซิ่ง       |                |
| งงานน้ำตาลกรุงไทย | 10. บจก.        |                |                |
|                 |                 |                |                |
|                 |   กระดาษนครหลวง |                |                |
+-----------------+-----------------+----------------+----------------+
บริษัทได้กำหนดให้คณะกรรมการตรวจสอบ และผู้สอบบัญชีร่วมกันตรวจสอบ และ
แก้ไขข้อบกพร่องของระบบการควบคุมภายในของบริษัท ทั้งนี้
เพื่อดำรงไว้ซึ่งระบบการควบคุมภายในที่มีประสิทธิภาพและประสิทธิผล และปรับปรุงให้ดียิ่งๆขึ้นไป
สำหรับปีที่ผ่านมาบริษัทได้พัฒนาระบบงานขายในกลุ่มผลิตภัณฑ์เหล็ก
โดยใช้ระบบคอมพิวเตอร์เชื่อมโยงข้อมูลขายระหว่างสำนักงานใหญ่ และคลังสินค้า
เพื่อให้การบริหารจัดการและระบบการควบคุมภายในเป็นไปอย่างมีประสิทธิภาพและมีประสิทธิผลยิ่งขึ้น

ในการประชุมคณะกรรมการบริษัท ครั้งที่ 2/2551 เมื่อวันที่ 26 มีนาคม 2551
ซึ่งมีคณะกรรมการตรวจสอบเข้าร่วมประชุมด้วย
คณะกรรมการบริษัทได้ประเมินระบบการควบคุมภายในของบริษัท ประจำปี 2550
ที่ฝ่ายบริหารของบริษัทกำหนดขึ้นในด้านต่างๆ 5 ส่วนคือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูลและระบบการติดตามดูแลการดำเนินงาน
โดยคณะกรรมการมีความเห็นว่า โดยรวมบริษัทมีระบบควบคุมภายในที่มีประสิทธิภาพเพียงพอ
และเหมาะสมกับลักษณะธุรกิจ โดยไม่พบข้อบกพร่องของระบบการควบคุมภายใน
ที่จะมีผลกระทบอย่างเป็นสาระสำคัญต่อความถูกต้องเชื่อถือได้ของรายงานทางการเงิน
และประสิทธิภาพประสิทธิผลในการบรรลุเป้าหมายขององค์กร
รวมทั้งมีระบบการควบคุมภายในเกี่ยวกับการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอ อย่างไรก็ดี คณะกรรมการตรวจสอบได้ส่งเสริม
และสนับสนุนให้ฝ่ายบริหารดำเนินการพัฒนาคุณภาพของระบบการควบคุมภายในและการบริหารความเสี่ยงอย่างต่อเนื่องเพื่อเสริมสร้างให้บริษัทมีการกำกับดูแลกิจการที่ดี
(Good Corporate Governance) ต่อไป
รายงานคณะกรรมการตรวจสอบ ปี 2550

คณะกรรมการตรวจสอบของบริษัท สหมิตรเครื่องกล จำกัด (มหาชน) ประกอบด้วยกรรมการอิสระ
3 ท่าน ซึ่งเป็นผู้มีประสบการณ์ด้านการบริหาร การเงิน การบัญชี และเศรษฐศาสตร์ โดยมี พลเอก
วาภิรมย์ มนัสรังษี เป็นประธานคณะกรรมการตรวจสอบ นายเพรียว ลิมป์ศิริพันธ์ และ นายประยูร
วิเวชภูวนนท์ เป็นกรรมการตรวจสอบ

ในปี 2550 คณะกรรมการตรวจสอบ
ได้ปฏิบัติหน้าที่ตามที่กำหนดไว้ในกฎบัตรของคณะกรรมการตรวจสอบ โดยได้จัดให้มีการประชุมรวม 5
ครั้ง ซึ่งทุกครั้งได้เชิญฝ่ายบริหาร ผู้สอบบัญชี และผู้ตรวจสอบภายใน
เข้าร่วมให้ความเห็นในวาระที่เกี่ยวข้อง รายละเอียดสรุปสาระสำคัญได้ดังนี้

1.  สอบทานงบการเงินรายไตรมาส และ งบการเงินประจำปี 2550
    เพื่อให้ความเห็นชอบต่อความถูกต้องของงบการเงิน การเลือกใช้หลักการบัญชี
    การเปิดเผยข้อมูลสำคัญ รายการที่เกี่ยวข้องกัน
    และรายการที่อาจก่อให้เกิดความขัดแย้งทางผลประโยชน์
    เพื่อประโยชน์ต่อการตัดสินใจของผู้ใช้งบการเงิน ซึ่งคณะกรรมการตรวจสอบ
    มีความเห็นสอดคล้องกับผู้สอบบัญชีว่า
    งบการเงินได้จัดทำขึ้นอย่างถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
    รายการที่เกี่ยวข้องกัน เป็นไปอย่างสมเหตุผล มีเงื่อนไขต่าง ๆ ตามปกติของธุรกิจ
    และเพื่อประโยชน์สูงสุดของบริษัท รวมถึงได้เปิดเผยข้อมูลอย่างถูกต้อง ครบถ้วน และเพียงพอ

2.  กำกับดูแลงานตรวจสอบภายในให้ปฏิบัติสอดคล้องกับมาตรฐานวิชาชีพ
    และพัฒนาระบบควบคุมภายในให้มีความรัดกุมยิ่งขึ้น โดยเน้นการตรวจสอบเชิงป้องกัน
    ควบคู่กับงานปรับปรุงและพัฒนาระบบงานให้มีประสิทธิภาพยิ่งขึ้น ตลอดจนพิจารณาให้ความเห็น
    และ อนุมัติแผนงานตรวจสอบประจำปี พร้อมทั้งให้ข้อเสนอแนะต่อฝ่ายตรวจสอบภายใน และ
    ฝ่ายบริหาร ซึ่งคณะกรรมการตรวจสอบเห็นว่า การปฏิบัติงานของฝ่ายตรวจสอบภายใน
    เป็นไปอย่างอิสระ และมีประสิทธิผล รวมถึงบริษัท มีระบบการควบคุมภายในที่เพียงพอ
    และเหมาะสมกับธุรกิจ

3.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท
    ซึ่งคณะกรรมการตรวจสอบได้ส่งเสริม
    และผลักดันให้บริษัทมีกระบวนการพัฒนาการกำกับดูแลกิจการที่ดีอย่างต่อเนื่อง
    ตลอดจนให้แนวทางและข้อเสนอแนะที่จำเป็นเพื่อการพัฒนากระบวนการดังกล่าว
    โดยขณะนี้ได้ประกาศใช้คู่มือจริยธรรมธุรกิจแล้ว และอยู่ระหว่างพิจารณาจัดทำคู่มือบรรษัทภิบาล

4.  พิจารณาเสนอแต่งตั้งผู้สอบบัญชี ประจำปี 2551
    โดยประเมินจากผลงานของผู้สอบบัญชีในรอบปีที่ผ่านมา ซึ่งคณะกรรมการตรวจสอบเห็นว่า
    ผู้สอบบัญชีเดิมมีความพร้อม และ ความสามารถในการปฏิบัติงานสอบบัญชีอยู่ในระดับที่น่าพอใจ
    จึงเสนอต่อคณะกรรมการบริษัท เพื่อขออนุมัติจากที่ประชุมผู้ถือหุ้น แต่งตั้ง
    บริษัทสอบบัญชีธรรมนิติ จำกัด เป็นผู้สอบบัญชีของบริษัทต่อไปอีกวาระหนึ่ง

ในนามคณะกรรมการตรวจสอบ

พลเอก วาภิรมย์ มนัสรังษี ประธานคณะกรรมการตรวจสอบ
บริษัทได้ประสานงานกับผู้ผลิต และผู้จัดจำหน่ายสินค้า (Supplier) ด้านข้อมูลต่างๆ
ของสินค้าแต่ละชนิดที่บริษัทเป็นตัวแทนจำหน่ายอย่างสม่ำเสมอ เพื่อติดตามพัฒนาการของผลิตภัณฑ์
และเทคโนโลยีในการผลิตในแต่ละหมวดอุตสาหกรรม ทำให้บริษัทสามารถนำเสนอผลิตภัณฑ์ใหม่ๆ
ที่ได้รับการพัฒนาจากผู้ผลิต เพื่อตอบรับเทคโนโลยีใหม่ๆ ที่เกิดขึ้น
และเพื่อให้ทันต่อภาวะอุตสาหกรรมทั้งในและต่างประเทศที่เปลี่ยนแปลงตลอดเวลา

นอกจากนี้บริษัทยังมีการร่วมมือกับผู้ผลิตบางรายในการศึกษาถึงความต้องการของลูกค้า
และร่วมกันพัฒนาผลิตภัณฑ์ ให้ตรงกับความต้องการของลูกค้า ทั้งนี้ เพื่อให้สามารถ เลือกสรร จัดหา
และสำรองสินค้าคงคลัง ให้ตรงกับความต้องการของลูกค้าให้มากที่สุด
และให้ลูกค้าพึงพอใจสูงสุดในผลิตภัณฑ์และบริการของบริษัท

และในปีนี้บริษัท
ได้รับความร่วมมือทางด้านการถ่ายโอนเทคโนโลยีการผลิตใบมีดเพื่อใช้ในอุตสาหกรรมไม้จาก บริษัท
โตโยไนฟ์ จำกัด ประเทศญี่ปุ่น เป็นการพัฒนาผลิตภัณฑ์เครื่องจักรและอุปกรณ์สำหรับอุตสาหกรรมไม้
เพื่อรองรับความต้องการของลูกค้าต่อไป
[]

[]

ข้อมูลบริษัท

ณ วันที่ 31 ธันวาคม 2550

บริษัท บริษัท สหมิตรเครื่องกล จำกัด (มหาชน)

ชื่อย่อในตลาดหลักทรัพย์ “SMIT”

เลขทะเบียนบริษัท 0107537002664

วันที่ก่อตั้งบริษัท วันที่ 7 มิถุนายน 2516

ประกอบธุรกิจ นำเข้าและจัดจำหน่ายสินค้าอุตสาหกรรม

ที่ตั้งสำนักงานใหญ่ 42, 48 ซอยโชคชัยจงจำเริญ ถนนพระราม 3 แขวงบางโพงพาง

ยานนาวา กรุงเทพมหานคร 10120

  โทรศัพท์ 66 (0) 2295 1000-8 , 66 (0) 2295 1901-9

  โทรสาร 66 (0) 2295 1009 , 66 (0) 2295 1020 , 66 (0) 2295 2531

ที่ตั้งคลังสินค้า บางปะกง 152, 155 หมู่ 14 ถนนสุขุมวิทสายเก่า ตำบลบางปะกง

อำเภอบางปะกง จังหวัด ฉะเชิงเทรา

โทรศัพท์ 66 (0) 3883 2035-8

โทรสาร 66 (0) 3883 2044-5

ทุนจดทะเบียน 550 ล้านบาท

ทุนจดทะเบียนชำระแล้ว 530 ล้านบาท

Website www.sahamit.co.th

นายทะเบียนหุ้น บริษัท ศูนย์รับฝากหลักทรัพย์ (ประเทศไทย) จำกัด

อาคารสถาบันวิทยาการตลาดทุน ตลาดหลักทรัพย์แห่งประเทศไทย

2/7 หมู่ที่ 4 (โครงการนอร์ธปาร์ค) ถนนวิภาวดีรังสิต กม. 27

แขวงทุ่งสองห้อง เขตหลักสี่ กรุงเทพฯ 10210

โทรศัพท์ 66 (0) 2596 9000 โทรสาร 66 (0) 2832 4994

ผู้สอบบัญชี บริษัท สอบบัญชีธรรมนิติ จำกัด โดย

นายพิชัย ดัชณาภิรมย์

ผู้สอบบัญชีรับอนุญาตทะเบียนเลขที่ 2421

267/1 ถนนประชาราษฎร์ สาย1

แขวงบางซื่อ เขตบางซื่อ

กรุงเทพฯ 10800 ประเทศไทย

โทรศัพท์ 66 (0) 2587-8080 โทรสาร 66 (0) 2586-0301
ปัจจัยความเสี่ยงที่อาจส่งผลกระทบต่อการดำเนินธุรกิจ สถานะการเงิน
และผลประกอบการของบริษัท ปัจจัยความเสี่ยงหลักสามารถจำแนกได้ดังนี้

1.  ความเสี่ยงจากความผันผวนของราคาเหล็กและกระดาษ

    วัฎจักรราคาของราคาเหล็กและกระดาษเป็นไปตามภาวะอุปสงค์และอุปทาน
    ซึ่งอาจมีผันผวนไปตามสภาวะตลาด ณ ขณะใดขณะหนึ่ง
    หากด้วยประสบการณ์ในธุรกิจจัดจำหน่ายเหล็กแข็งพิเศษและกระดาษกว่า 30 ปีทำให้บริษัท
    เน้นสำรองสินค้าคงคลังให้เพียงพอโดยเน้นการสั่งสินค้ามากในช่วงระดับราคาเหล็กและกระดาษลดลง
    ถือได้ว่าเป็นการบริหารจัดการความเสี่ยงดังกล่าว อนึ่ง ที่ผ่านมาบริษัท
    สามารถปรับราคาขายเหล็กและกระดาษให้สอดคล้องกับราคาตลาดได้เนื่องจากเหล็กแข็งสำหรับทำแม่พิมพ์เป็นเหล็กที่มีคุณสมบัติพิเศษซึ่งเป็นวัตถุดิบเฉพาะที่ใช้ในผลิตแม่พิมพ์และอุปกรณ์
    ส่วนกระดาษที่บริษัทจัดจำหน่ายส่วนใหญ่เป็นกระดาษหนังสือพิมพ์ซึ่งกำลังการผลิตในประเทศไม่เพียงพอกับความต้องการ
    และการที่บริษัทมีสินค้าคงคลังพร้อมจัดส่งได้ทันที เป็นผลให้บริษัทมีอำนาจต่อรองราคากับผู้ซื้อ
    ส่งผลให้ราคาขายที่ปรับตัวเพิ่มขึ้นมิได้ทำให้ยอดขายของบริษัทลดลง
    และบริษัทยังสามารถรักษาอัตรากำไรขั้นต้นจากการขายเหล็กแข็งและกระดาษไว้ได้

2.  ความเสี่ยงจากความผันผวนของอัตราแลกเปลี่ยนเงินตราต่างประเทศ

ธุรกิจหลักของบริษัท คือการนำเข้าและจัดจำหน่ายสินค้าจากต่างประเทศ ทำให้บริษัท
ปฏิเสธไม่ได้ว่ามีความเสี่ยงจากความผันผวนของอัตราแลกเปลี่ยนเงินตราต่างประเทศ
อย่างไรก็ตามเนื่องจากบริษัท ซื้อสินค้าจากผู้ผลิตหลายรายในหลายประเทศทำให้ ณ เวลาเดียวกัน
บริษัทมีทางเลือกในการเลือกซื้อเงินสกุลหลัก เช่น ดอลลาร์ ยูโร และเยน พร้อมๆกัน
เป็นผลให้บริษัทไม่ต้องอิงกับเงินสกุลหลักสกุลใดสกุลหนึ่ง
ส่งผลให้ความเสี่ยงจากความผันผวนของอัตราแลกเปลี่ยนเงินตราต่างประเทศลดลง
นอกจากนี้ที่ผ่านมา
บริษัทมีนโยบายป้องกันความเสี่ยงจากอัตราแลกเปลี่ยนเงินตราต่างประเทศโดยการทำสัญญาซื้อเงินตราต่างประเทศล่วงหน้า
(Forward Contract) ไว้บางส่วน และยังมีการชำระหนี้การค้าให้กับ supplier
บางรายก่อนกำหนด โดยพิจารณาตามความเหมาะสมของกระแสเงินสดและสถานการณ์ในขณะนั้น

3.  ความเสี่ยงจากลูกหนี้การค้า

ณ วันที่ 31 ธันวาคม 2550 บริษัทมีลูกหนี้การค้าทั้งหมด เท่ากับ 356.47 ล้านบาท
ซึ่งคิดเป็นร้อยละ 20.05 ของยอดขาย โดยมีระยะเวลาเก็บหนี้เฉลี่ย เท่ากับ 86 วัน
และมีลูกหนี้ระยะสั้น 317.50 ล้านบาท คิดเป็นร้อยละ 89.07 ของลูกหนี้การค้าสุทธิ ทั้งนี้
บริษัทอาจมีความเสี่ยงในการเรียกเก็บชำระหนี้จากลูกหนี้การค้า
ซึ่งถ้าลูกหนี้การค้าของบริษัทมีปัญหาในการดำเนินงานก็อาจจะส่งผลกระทบต่อสภาพคล่องของบริษัทด้านเงินทุนหมุนเวียน
และผลการดำเนินงานของบริษัทได้

อย่างไรก็ตาม บริษัทมีนโยบายตรวจสอบเครดิตของลูกหนี้อย่างรัดกุมก่อนที่จะให้เครดิตกับลูกค้า
และบริษัทยังมีการตรวจสอบสถานะเครดิตและสถานะทางการเงินของลูกค้าอย่างสม่ำเสมอ
นอกจากนี้บริษัทยังมีนโยบายในการตั้งค่าเผื่อหนี้สงสัยจะสูญเมื่อลูกหนี้มียอดค้างชำระเกินกำหนด
หรือเมื่อพบว่าลูกหนี้อาจจะมีปัญหาในการชำระ
ประกอบกับการจัดจำหน่ายของบริษัทส่วนใหญ่เป็นการขายตรงให้กับผู้ผลิตในอุตสาหกรรมซึ่งมีความเสี่ยงที่จะไม่ชำระหนี้ต่ำ
ทั้งนี้ จากการที่บริษัทมีฐานลูกค้ากว่า 2,000ราย และไม่มีลูกค้ารายใดมียอดสั่งซื้อเกินร้อยละ 5
ของยอดขายรวมนั้น เป็นผลให้บริษัทมีฐานะลูกหนี้ที่กระจายตัวและมีจำนวนมากราย
ทำให้ความเสี่ยงจากลูกหนี้การค้าดังกล่าวลดลงในตัวเองอยู่แล้ว
8.1 หลักทรัพย์ของบริษัท

1. ทุนจดทะเบียนและทุนที่ออกและเรียกชำระแล้ว ณ 31 ธันวาคม 2550

ทุนจดทะเบียน : 550,000,000.00 บาท ประกอบด้วยหุ้นสามัญจำนวน 550,000,000 หุ้น

มูลค่าที่ตราไว้หุ้นละ 1.00 บาท

ทุนที่ออกและเรียกชำระแล้ว : 530,000,000.00 บาท ประกอบด้วยหุ้นสามัญจำนวน
530,000,000 หุ้น

มูลค่าที่ตราไว้หุ้นละ 1.00 บาท

2. หลักทรัพย์ อื่น ๆ

- ไม่มี -

8.2 โครงสร้างผู้ถือหุ้น

รายชื่อและสัดส่วนการถือหุ้นของผู้ถือหุ้น 10 รายแรก ณ 31 ธันวาคม 2550

  ------ ----------------------------------- ------------------ ----------
  ลำดับ   ชื่อ – สกุล                            จำนวนหุ้นที่ถือ (หุ้น)    ร้อยละ

  1.     นายปราโมทย์ ศิวรักษ์                    44,369,472         8.37

  2.     นายชัยศิลป์ แต้มศิริชัย                    43,469,346         8.20

  3.     นายประสงค์ ศรีธรรัตน์กุล                 40,878,936         7.71

  4.     น.ส. ปิยพร ศรีธรรัตน์กุล                 25,538,900         4.82

  5.     น.ส. ปิยมล ศรีธรรัตน์กุล                 25,200,000         4.75

  6.     น.ส.ปรางทิพย์ ศิวรักษ์                   15,500,000         2.92

  7.     นายชาตรี โสภณพนิช                     14,400,000         2.72

  8.     นายชาลี โสภณพนิช                      14,400,000         2.72

  9.     น.ส. ศศิรัตน์ ศิวรักษ์                    14,400,000         2.72

  10.    น.ส. ปิยะนุช แต้มศิริชัย                  12,892,900         2.43
  ------ ----------------------------------- ------------------ ----------

ที่มาของข้อมูล : ศูนย์รับฝากหลักทรัพย์แห่งประเทศไทย

8.3 นโยบายการจ่ายเงินปันผล

บริษัท มีนโยบายจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40 ของกำไรสุทธิ
หลังหักภาษีเงินได้

นิติบุคคล สำรองตามกฎหมาย และสำรองเพื่อการขยาย (ถ้ามี) ของบริษัทแล้ว
[]

ส่วนที่ 3

การรับรองความถูกต้องของข้อมูล

  “ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
  และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
  ข้าพเจ้าขอรับรองว่าข้อมูลดังกล่าวถูกต้องครบถ้วน ไม่เป็นเท็จ
  ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญนอกจากนี้ข้าพเจ้าขอรับรองว่า

  (1)
  งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้อง

  ครบถ้วนในสาระสำคัญเกี่ยวกับฐานะการเงิน ผลการดำเนินงาน และกระแสเงินสดของบริษัทแล้ว

  (2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี เพื่อให้แน่ใจ
  ว่าบริษัทได้เปิดเผย

  ข้อมูลในส่วนที่เป็นสาระสำคัญทั้งของบริษัทอย่างถูกต้องครบถ้วนแล้ว
  รวมทั้งควบคุมดูแลให้มีการปฏิบัติ

  ตาม ระบบดังกล่าว

  (3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
  และควบคุมดูแลให้มีการปฏิบัติตาม

  ระบบดังกล่าว และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31
  ธันวาคม 2550

  ต่อ ผู้สอบบัญชีและกรรมการตรวจสอบของบริษัทแล้ว
  ซึ่งครอบคลุมถึงข้อบกพร่องและการเปลี่ยนแปลงที่

  สำคัญของ ระบบการควบคุมภายใน
  รวมทั้งการกระทำที่มิชอบที่อาจมีผลกระทบต่อการจัดทำรายงานทาง

  การเงินของบริษัท

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้วข้าพเจ้าได้มอบหมายให้
นายชัยศิลป์ แต้มศิริชัย เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใด

ไม่มีลายมือชื่อของ นายชัยศิลป์ แต้มศิริชัย กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของ

ข้อมูลแล้วดังกล่าวข้างต้น

กรรมการบริหารและผู้ดำรงตำแหน่งสูงสุดในฝ่ายบัญชี

บริษัท สหมิตรเครื่องกล จำกัด (มหาชน)

ชื่อ ตำแหน่ง ลายมือชื่อ

1. นายชัยศิลป์ แต้มศิริชัย ประธานกรรมการ กรรมการบริหาร …………………………………

2. นายประสงค์ ศรีธรรัตน์กุล กรรมการ รองกรรมการผู้จัดการ …………………………………

3. นายปราโมทย์ ศิวรักษ์ กรรมการ รองกรรมการผู้จัดการ …………………………………

4. นายพรศิลป์ แต้มศิริชัย กรรมการ …………………………………

5. นางอังคณา ก๊กผล ผู้ช่วยรองกรรมการผู้จัดการสายบริหาร …………………………………

การบัญชี/การเงิน และสารสนเทศ

ผู้รับมอบอำนาจ

1. นายชัยศิลป์ แต้มศิริชัย ประธานกรรมการ กรรมการบริหาร …………………………………

  การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว และด้วยความระมัดระวัง
ในฐานะกรรมการบริษัท ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ
ทำให้ผู้อื่นสำคัญผิด หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญข้าพเจ้าได้มอบหมายให้ นายชัยศิลป์ แต้มศิริชัย
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนายชัยศิลป์
แต้มศิริชัย กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

กรรมการ

บริษัท สหมิตรเครื่องกล จำกัด (มหาชน)

ชื่อ ตำแหน่ง ลายมือชื่อ

1. พลเอกวาภิรมย์ มนัสรังษี ประธานคณะกรรมการตรวจสอบ …………………………………

2. นายเพรียว ลิมป์ศิริพันธ์ กรรมการตรวจสอบ …………………………………

3. นายประยูร วิเวชภูวนนท์ กรรมการตรวจสอบ …………………………………

ผู้รับมอบอำนาจ

1. นายชัยศิลป์ แต้มศิริชัย ประธานกรรมการ กรรมการบริหาร …………………………………
แบบแสดงรายงานประจำปี

  (แบบ 56-1)

  สิ้นสุดวันที่ 31 ธันวาคม 2550

  []

บริษัท สหมิตรเครื่องกล จำกัด (มหาชน)

SAHAMIT MACHINERY PUBLIC COMPANY LIMITED

สารบัญ

  หน้า

ส่วนที่ 1 ข้อมูลสรุป (Executive Summary) 2

ส่วนที่ 2 บริษัทที่ออกหลักทรัพย์

  1 ปัจจัยเสี่ยง 6

  2 ลักษณะการประกอบธุรกิจ 7

  3 การประกอบธุรกิจของแต่ละสายผลิตภัณฑ์ 12

  4 การวิจัยและพัฒนา 18

  5 ทรัพย์สินที่ใช้ในการประกอบธุรกิจ 19

  6 โครงการในอนาคต 22

  7 ข้อพิพาททางกฎหมาย 23

  8 โครงสร้างเงินทุน 24

  9 โครงสร้างการจัดการ 25

  10 การควบคุมภายใน 39

  11 รายการระหว่างกัน 40

  12 ฐานะทางการเงินและผลการดำเนินงาน 42

  13 ข้อมูลอื่นที่เกี่ยวข้อง 49

ส่วนที่ 3 การรับรองความถูกต้องของข้อมูล ส่วนที่ 3

เอกสารแนบ

เอกสารแนบ 1 รายละเอียดเกี่ยวกับคณะกรรมการ ผู้บริหาร และผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

  เอกสารแนบ 3 รายงานของคณะกรรมการตรวจสอบ
ในปี พ.ศ. 2551-2552 บริษัทยังคงมุ่งเน้นพัฒนาการผลิตใบมีดที่ใช้ในอุตสาหกรรม
โดยได้รับความร่วมมือทางด้านการถ่ายโอนเทคโนโลยีการผลิตจาก บริษัท โตโยไนฟ์ จำกัด
ประเทศญี่ปุ่น สำหรับผลิตภัณฑ์ที่บริษัทสามารถผลิตได้แบ่งออกเป็น 2 ประเภท คือ ใบมีดสับไม้
(Chipper Knife) และ ใบมีดย่อยไม้ (Flaker Knife)

โครงการผลิตใบมีดที่ใช้ในอุตสาหกรรมไม้นี้ บริษัทลงทุนเพื่อเพิ่มศักยภาพในการแข่งขัน
เนื่องจากระยะหลัง ราคาสินค้าประเภทนี้ที่นำเข้าจากประเทศญี่ปุ่น
มีราคาเพิ่มสูงขึ้นตามต้นทุนการผลิต และอัตราแลกเปลี่ยนที่เพิ่มสูงขึ้น
ทำให้ความสามารถในการแข่งขันด้านราคาและระดับอัตรากำไรขั้นต้นลดลง
ทั้งนี้บริษัทเล็งเห็นว่าการลงทุนในครั้งนี้ นอกจากจะเป็นการเพิ่มศักยภาพในการแข่งขันแล้ว
ยังช่วยทำให้สามารถสนองความต้องการการใช้งานของลูกค้าได้รวดเร็วและแม่นยำยิ่งขึ้น

กลุ่มลูกค้าหลักได้แก่ โรงงานไม้ปาร์ติเกิ้ล โรงงานเอ็มดีเอฟ โรงงานเยื่อกระดาษ เป็นต้น
ทั้งนี้บริษัทเล็งเห็นว่าโครงการนี้ นอกจากจะเป็นการเพิ่มศักยภาพในการแข่งขันแล้ว
ยังช่วยขยายโอกาสทางการตลาดและเพิ่มฐานลูกค้าของบริษัทอีกด้วย อนึ่ง
การลงทุนในโครงการนี้มีมูลค่าการลงทุนทั้งสิ้นประมาณ 40 ล้านบาท
โดยจะเริ่มการผลิตสินค้าเชิงพาณิชย์ตั้งแต่ต้นปี 2551 ที่ผ่านมา
และยังคงมีการศึกษาถึงความจำเป็นในการลงทุนเพิ่มเติมในเครื่องจักรบางประเภท
เพื่อขยายกำลังการผลิตในอนาคตต่อไป

นอกจากนี้ บริษัทยังคงมุ่งสรรหาผลิตภัณฑ์ใหม่ ๆ
เพื่อตอบสนองความต้องการของลูกค้าอย่างสม่ำเสมอ
โดยสินค้าที่บริษัทนำเข้ามาทำตลาดใหม่ในปีนี้ได้แก่ กังหันลมเพื่อผลิตพลังงานไฟฟ้าพลังลม
ซึ่งบริษัทนำเข้ามาทดลองตลาดในปีที่ผ่านมา และได้ผลตอบรับเป็นที่น่าพอใจ
รายละเอียดเกี่ยวกับการดำรงตำแหน่งของกรรมการ ผู้บริหารและผู้มีอำนาจควบคุมของ บริษัท
สหมิตรเครื่องกล จำกัด (มหาชน) ณ 31 ธันวาคม 2551

[TABLE]

  หมายเหตุ 1 : สัญลักษณ์ ตัวย่อ ตำแหน่ง

X = ประธานกรรมการ, D = กรรมการ, EM = กรรมการบริหาร, AM = กรรมการตรวจสอบ
, * = กรรมการตัวแทนเจ้าหนี้

หมายเหตุ 2 : ชื่อบริษัท

+-----------------+----------------+-----------------+---------------+
| 1.  บจก.        | 8.  บจก.       | 15. บจก.        | 22. บจก. เอก  |
|                 |                |                 |     ดี เท็กซ์ไทส์ |
|  เค.เอสโมลด์พาร์ท | ขอนแก่นแอลกอฮอล์ |   กระดาษนครหลวง |               |
|                 |                |                 | 23. บจก.      |
| 2.  บจก.        | 9.  บจก.       | 16. บจก. ตาต้า   |     มหา       |
|     สหมิตรโฮลดิ้ง  |     โรง        |                 | ชัยคราฟท์เปเปอร์ |
|                 | งานน้ำตาลเกาะกง | 17. บจก.        |               |
| 3.  บมจ. ไทย    |                |                 | 24. บจก.      |
|     แคปปิตอล     | 10. บจก.       |    เหรียญทองวิทยา |               |
|     คอร์ปอเรชั่น   |     พี.เอ็ม.ที.   |                 |    สหการวิศวกร |
|                 |                | 18. บจก.        |               |
| 4.  บมจ.        |    คอมเมอร์เชียล |     ฮั่วกี่เปเปอร์   | 25. บมจ.      |
|     น้ำตาลขอนแก่น |                |                 |     ผลธัญญะ    |
|                 | 11. บจก. เค    | 19. บจก.        |               |
| 5.  บจก.        |     เอส แอล    |     บาง         | 26. บมจ.      |
|     โร          |     เคมี        | กอกอินดัสเทรียลแก๊ส |     ไฮโดรเทค  |
| งงานน้ำตาลกรุงไทย |                |                 |               |
|                 | 12. บจก.       | 20. บมจ.        |               |
| 6.  บจก.        |     โรงไ       |     เมโทรโพลิส   |               |
|     โร          | ฟฟ้าน้ำตาลขอนแก่น |     สิลซิ่ง        |               |
| งงานน้ำตาลท่ามะกา |                |                 |               |
|                 | 13. บจก.       | 21. บจก.        |               |
| 7.  บจก.        |                |                 |               |
|     โรงงาน      | เกาะกงการเกษตร | ท.ไทยเยนเนอร์ราล |               |
| น้ำตาลนิวกว้างสุ้นหลี |                |     (1975)      |               |
|                 | 14. บจก.       |                 |               |
|                 |     น          |                 |               |
|                 | ้ำตาลสะหวันนะเขต |                 |               |
+-----------------+----------------+-----------------+---------------+
บริษัท ได้จัดให้มีระบบควบคุมภายในที่มีประสิทธิผล
ซึ่งเป็นกลไกสำคัญที่สร้างความมั่นใจต่อฝ่ายบริหาร ในการช่วยลดความเสี่ยงทางธุรกิจ
ช่วยให้การดำเนินธุรกิจเป็นไปอย่างมีประสิทธิภาพ มีการจัดสรรทรัพยากรอย่างเหมาะสม
และบรรลุเป้าหมายที่วางไว้ ช่วยปกป้องทรัพย์สินไม่ให้รั่วไหล สูญหาย หรือ จากการทุจริต
และช่วยให้รายงานทางการเงิน มีความครบถ้วน ถูกต้อง เชื่อถือได้
โดยมีหน่วยงานตรวจสอบภายใน ซึ่งมีความเป็นอิสระในการปฏิบัติหน้าที่
ภายใต้การกำกับดูแลของคณะกรรมการตรวจสอบ
รับผิดชอบในการตรวจสอบการปฏิบัติตามระบบควบคุมภายในที่วางไว้ ตามแผนการตรวจสอบ
ซึ่งใช้การประเมินความเสี่ยง เพื่อลำดับความสำคัญในจุดที่ควรเข้าตรวจสอบ
ควบคู่กับการพัฒนาระบบควบคุมภายในให้มีความรัดกุม ลดความซ้ำซ้อนในการทำงาน
และมีประสิทธิผลยิ่งขึ้น โดยในปีที่ผ่านมา ได้พัฒนาระบบติดตามการผลิต
ให้สามารถตอบสนองความต้องการลูกค้าได้รวดเร็วยิ่งขึ้น

ในการประชุมคณะกรรมการบริษัทครั้งที่ 2/2552 เมื่อวันที่ 24 มีนาคม 2552
ซึ่งมีคณะกรรมการตรวจสอบเข้าร่วมประชุมด้วย
คณะกรรมการบริษัทได้ประเมินระบบควบคุมภายในของบริษัท
จากการสอบทานการประเมินความเพียงพอของระบบควบคุมภายใน ตามแนวทางที่กำหนดโดย
สำนักงานคณะกรรมการกำกับหลักทรัพย์และตลาดหลักทรัพย์ และจากการซักถามข้อมูลจากฝ่ายบริหาร
คณะกรรมการตรวจสอบ และ คณะกรรมการบริษัท มีความเห็นว่า บริษัท
มีระบบควบคุมภายในที่เหมาะสม เพียงพอ สอดคล้องกับความเห็นผู้สอบบัญชี ซึ่งไม่พบจุดอ่อน หรือ
ข้อบกพร่องของระบบควบคุมภายใน ที่จะกระทบอย่างเป็นสาระสำคัญต่อรายงานทางการเงิน หรือ
การบรรลุเป้าหมายขององค์กร
บริษัทได้ประสานงานกับผู้ผลิต และผู้จัดจำหน่ายสินค้า (Supplier) ด้านข้อมูลต่างๆ
ของสินค้าแต่ละชนิดที่บริษัทเป็นตัวแทนจำหน่ายอย่างสม่ำเสมอ เพื่อติดตามพัฒนาการของผลิตภัณฑ์
และเทคโนโลยีในการผลิตในแต่ละหมวดอุตสาหกรรม ทำให้บริษัทสามารถนำเสนอผลิตภัณฑ์ใหม่ๆ
ที่ได้รับการพัฒนาจากผู้ผลิต เพื่อตอบรับเทคโนโลยีใหม่ ๆ ที่เกิดขึ้น
และเพื่อให้ทันต่อภาวะอุตสาหกรรมทั้งในและต่างประเทศที่เปลี่ยนแปลงตลอดเวลา

นอกจากนี้บริษัทยังมีการร่วมมือกับผู้ผลิตบางรายในการศึกษาถึงความต้องการของลูกค้า
และร่วมกันพัฒนาผลิตภัณฑ์ ให้ตรงกับความต้องการของลูกค้า ทั้งนี้ เพื่อให้สามารถ เลือกสรร จัดหา
และสำรองสินค้าคงคลัง ให้ตรงกับความต้องการของลูกค้าให้มากที่สุด
และให้ลูกค้าพึงพอใจสูงสุดในผลิตภัณฑ์และบริการของบริษัท

สำหรับโครงการผลิตใบมีดอุตสาหกรรม
บริษัทได้รับความร่วมมือทางด้านการถ่ายโอนเทคโนโลยีการผลิตใบมีดเพื่อใช้ในอุตสาหกรรมไม้จากบริษัท
โตโยไนฟ์ จำกัด ประเทศญี่ปุ่น และนำมาพัฒนาผลิตภัณฑ์
เพื่อรองรับความต้องการของลูกค้าทั้งในและต่างประเทศต่อไป